অৰুণাচল প্ৰদেশৰ ইটানগৰৰ ন্যোকুম লাপাং খেলপথাৰত অহা ২ৰ পৰা ৪ মাৰ্চলৈ লোছাৰ ৰূপালী জয়ন্তী মহোৎসৱ আয়োজন কৰা হ'ব।
মহোৎসৱটোত ৰাজ্যখনৰ বিভিন্ন জিলাৰ লগতে চুবুৰীয়া দেশ ভূটানৰ পৰা অহা বৌধ ধৰ্মাৱলম্বী লোক সকলৰ বাৰেৰহনীয়া সাংস্কৃতিক অনুষ্ঠান পৰিবেশন কৰা হ'ব।
তিনিদিনীয়া মহোৎসৱটোত অংশগ্ৰহণ কৰিবলৈ সকলো লোককে আদৰণি জনাই লোছাৰ মহোৎসৱ উদযাপন ২০১৮ৰ মুৰবী তথা ইটানগৰ বুদ্ধিষ্ট কালচাৰেল ছচাইটিৰ সভাপতি ছোনাম টেনজিঙে কয় যে মহোৎসৱটোৰ সৈতে সংগতি ৰাখি বৌধ লোকসকলৰ বিভিন্ন পৰম্পৰাগত খাদ্য সম্ভাৰ, সাংস্কৃতিক অনুষ্ঠান তথা খেল-ধেমালিৰ আয়োজন কৰা হ'ব।
লোছাৰ ৰূপালী জয়ন্তী মহোৎসৱ উদযাপনক ব্যৱসায়ীকৰণ কৰা নহয় বুলি মন্তব্য কৰি টেনজিঙে কয় যে মহোৎসৱস্থলিত বিক্ৰী কৰা খাদ্যৰ দাম যাতে অত্যাধিক নহয় তাৰ প্ৰতি তেওঁলোকে লক্ষ্য ৰাখিব।
ইয়াৰ উপৰি যিকোনো লোকে আহি বিনামূল্যে আহাৰগ্ৰহণ কৰিব পৰাকৈ মহোৎসৱটোত এক সামূহিক ভোজৰ আয়োজন কৰা হ'ব বুলি তেওঁ জানিবলৈ দিয়ে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
